भोजपुरिहा लोग अइसे चाहे जतना बतकुच्चन कर लेव बाकिर वेबसाइट पर लिखल सामग्री का बारे में कवनो तरह के टिप्पणी करे से बहुते सकुचालें. कुछ लोग त एह से महटिया देला कि के आपन नाम आ ई मेल लिखो-बताओ. एह सकुचाहट का चलते पता ना चले कि रउरा भोजपुरिका के सामग्री लागत कइसन बा.
एह चलते एगो आसान तरीका अब दे दिहल गइल बा रउरा सभे के हथियार में. बिना केहू के आपन नाम बतवले रउरा हर सामग्री के मूल्यांकन कर सकीलें आ हर सामग्री के एक सितारा से लिहले पाँच सितारा के रेटिंग दे सकीलें. सबसे घटिया सामग्री के एक सितारा, मध्यम के तीन सितारा आ सबले बढ़िया के पाँच सितारा दे सकीलें. घटिया से मध्यम के बीच खातिर दू सितारा आ मध्यम से बढ़िया के बीच खातिर चार सितारा देवहूं के इंतजाम बा. फेर सोचे के का बा. सबले पहिले त एही सामग्री के मूल्यांकन क के आजमा लीं. राउर रायो जान जाएब आ राउऱ भेदो ना खुली. असल में अपना करीबी आदमी के बाउर बतावल बहुते कठिन काम होला. आ खराब सामग्री के प्रशंसो कइल नीक ना बुझाव. एहसे ई रेटिंग सिस्टम हमरा बहुते ठीक लागल.
एक बेर क्लिक करे के बा, बस! सामग्री के सबसे उपर दिहल खाली पाँच गो सितारा में से अपना हिसाब से नंबर दे दीं.
86 total views, 5 views today
bho_Deva bho_Deva bho_Deva eng_Latn